2024 m. LFF II lyga

2024 m. **[[LFF II lyga]]** (arba ***Antra lyga***) – trečiosios pakopos futbolo pirmenybės, vykusios Lietuvoje 2024 m.

## Licencijavimas

Klubai ir komandos gali pateikti prašymus licencijuotis į lygas nepriklausomai nuo rezultatų, pasiektų sportiniu principu. Licencijos taip pat išduodamos vertinant tik kriterijų atitikimą, nepriklausomai nuo sportinių rezultatų. Galiausiai, LFF svarsto galutinį lygų dalyvių sąrašą, atsižvelgiant į sportinius rezultatus, išduotas licencijas, ir numatytą lygų dalyvių skaičių. 

Viso į numatytas LFF lygose 42 vietas bandė licencijuotis 50 komandų, 46 komandos iškart gavo norimas licencijas. Galutiniame dalyvių sąraše – 42 komandos, iš jų 2 – be licencijų.

Kovo pabaigoje buvo užsiminta apie galimą Antros lygos B divizioną. Vėl apie šį divizioną buvo užsiminta balandžio 11 d. traukiant LFF taurės burtus.

### Pareiškėjai

Prašymus dalyvauti LFF II lygos licencijavimo procese pateikė 19 komandų – 11 klubų ir 8 dublerinės/dukterinės ekipos. Antros lygos licencijų išdavimas buvo numatytas 2024 m. vasario 16 dieną, bet vyko vasario 19 d.
* 2023 m. II lygoje rungtyniavusios ekipos: FK Šilutė, Klaipėdos FM, FK Dembava, FKS Ukmergė, FM Fortūna, FK Viltis, FK Saned, DFK Dainava B, Džiugas B, Žalgiris C;
* 2023 m. III lygos dalyviai: FK Nemunas, FK Širvėna, Neptūnas B, FK Sirijus (2023);
* 2023 m. niekur nerungtyniavusi komanda: FK Utenos Utenis;
* Naujai suburtos: Transinvest B, Be1 NFA B, Garliava B, Hegelmann C.

2023 m. II lygos dalyviai FK Atmosfera, FK Tauras, FK Sveikata, Banga B, Hegelmann B, Sūduva B pateikė prašymus licencijuotis į I lygą. A lygos dublerių ekipos, pagal LFF nuostatus, privalo žaisti ne žemesnėje nei II lygoje. Tokiu būdu DFK Dainava B, Džiugas B ir Transinvest B iškart turėjo užsitikrinę vietą II lygoje. Iš A lygos į I lygą iškritus FK Riteriams, I lygoje žaidę Riteriai B privalėjo pasitraukti į žemesnę lygą. Riteriai B nepateikė prašymo dalyvauti II lygoje.

### Gavėjai

2024 m. vasario 19 d. LFF licencijavimosi komitetas išdavė 17 licencijų žaisti Antros lygos A divizione – FK Šilutė, Klaipėdos FM, FKS Ukmergė, FM Fortūna, FK Viltis, FK Saned, FK Širvėna, FK Sirijus (2023), FK Utenos Utenis, DFK Dainava B, Džiugas B, Žalgiris C, Neptūnas B, Transinvest B, Be1 B, Garliava B, Hegelmann C.

Licencijų negavo FK Dembava ir FK Nemunas. Po apeliacinio proceso, FK Nemunui licencija buvo išduota, FK Dembavai – neišduota. 

2023 m. II lygos dalyviai FK Atmosfera, FK Tauras, Banga B, Hegelmann B, Sūduva B gavo I lygos licencijas. Visos šios komandos išskyrus Sūduva B gavo vietas I lygoje. FK Sveikata ir FA Suvalkija negavo nei I nei II lygos licencijos. 

### Vietų paskirstymas

Buvo priimtas sprendimas kad Antroje lygoje žais 16 komandų, apie B divizioną oficialiai užsiminta nebuvo. Vietas gavo 11 Antros lygos licencijas gavusios komandos: FK Šilutė, Klaipėdos FM, FKS Ukmergė, FM Fortūna, FK Viltis, FK Saned, FK Širvėna, DFK Dainava B, Džiugas B, Neptūnas B, Transinvest B. Vietas Antros lygos A divizione su I lygos licencijomis gavo FK Jonava, Žalgiris B ir Sūduva B. Išimties tvarka, be licencijų, vietas Antros lygos A divizione gavo FK Sveikata ir FK Dembava. 

Balandžio mėnesį, Antros lygos A divizione vietų negavusios komandoms buvo sukurtas naujas, Antros lygos B divizionas. Jame vietas gavo FK Sirijus (2023), FK Utenos Utenis, FK Nemunas, Be1 B, Garliava B, Hegelmann C ir iki tol licencijavimosi procese nedalyvavęs Tauras B. 

Žalgiris C žaidė Trečios lygos Vilniaus zonoje *Žalgiris U-19* pavadinimu. FA Suvalkija nedalyvavo jokiose varžybose.

## Komandos

2024 m. vasario 29 d. LFF VK paskelbė, kad II lygos A diviziono dalyvių sąraše bus 16 komandų:
* Su I lygos licencijomis – FK Jonava, Žalgiris B, Sūduva B;
* Antros lygos klubai – FK Šilutė, Klaipėdos FM, FKS Ukmergė, FM Fortūna, FK Viltis, FK Saned, FK Širvėna;
* Dublerių komandos – DFK Dainava B, Džiugas B,  Neptūnas B, Transinvest B;
* Išimties tvarka, be licencijų – FK Sveikata ir FK Dembava. Šiems klubams pritaikyta trijų taškų atėmimo nuobauda.

Vietų negavusioms 7 komandoms su licencijomis buvo sukurtas naujas, žemesnės pakopos II lygos B divizionas.

Nors prieš prasidedant licencijavimui netrūko prognozių, kad 2024 m. II lyga bus didesnė nei pernai, tačiau kaip ir 2023 m. dėl titulo kaunasi 16 komandų, o varžybos vyksta dviejų ratų sistema.

## B divizionas

Šiame sezone pirmąkart buvo sudarytas II lygos B divizionas. Šiame divizione varžėsi 7 komandos, iš kurių dvi kitame sezone iškovoja teisę žaisti II lygos A divizione. Tuo pačiu principu iš A diviziono į B taip pat iškris dvi komandos. Čempionatas vyks trijų ratų sistema, kiekviena iš ekipų sužais po 18 rungtynių. Turnyras prasidėjo gegužės 3 d.

## Rezultatai

A divizione varžybos vyko dvejais ratais, B divizione - trejais. Dvi pirmąsias vietas užėmusios komandos iškovoja teisę sekančiame sezone žaisti Pirmoje lygoje. 

Praėjusiuose sezonuose trečiąją vietą užėmusi komanda žaidė pereinamąsias rungtynes su Pirmos lygos 14-ą vietą užėmusia komanda. Šiame sezone šios pereinamosios rungtynės nevyko.

## Šaltiniai

## Nuorodos
* II lyga 2024 (Lietuvosfutbolas.lt)
* II lyga B divizionas 2024 (Lietuvosfutbolas.lt)